Svært lite er kjent om hans liv, unntatt hva som er blitt fortalt om hans politiske og litterære fiende Flavius Josefus, en annen samtidig jødisk historiker. Justus ble født i Tiberias, en by som den dag i dag ligger i Israel i fjellskråningene ved vestbredden av Genesaretsjøen. Den gangen var det en meget hellenistisk by i Galilea. Justus var sønn av en Pistus, og var åpenbart en velutdannet mann i gresk dannelse og kultur. I sin hjemby ble Justus en av de ledende borgerne. Politisk var han nært tilknyttet Herodes Agrippa II, den syvende og siste kongen i Judea av slekten til Herodes den store.